מישל של

**מִישֶׁל שַׁל** (בצרפתית: **Michel Floréal Chasles**; ) היה מתמטיקאי צרפתי.

## קורות חיים
[שמאל|ממוזער|280px|שמו של של מוטבע על [מגדל אייפל]]
הוא נולד ב שבצרפת ולמד באקול פוליטקניק בפריז אצל סימאון דני פואסון. במלחמת הקואליציה השישית הוא גויס להילחם בהגנת פריז בשנת 1814. לאחר המלחמה, הוא ויתר על קריירה כמהנדס או ברוקר על מנת להמשיך בלימודי המתמטיקה.

בשנת 1837 פרסם את הספר "סקירה היסטורית על מקור והתפתחות השיטות בגאומטריה" (Aperçu historique sur l'origine et le développement des méthodes en géométrie), מחקר על שיטת ה בגאומטריה פרויקטיבית. עבודה זו הקנתה לו שם וכבוד ניכרים, והוא מונה לפרופסור באקול פוליטקניק בשנת 1841, ולאחר מכן קיבל קתדרה בסורבון בשנת 1846. מהדורה שנייה של ספר זה פורסמה בשנת 1875. בשנת 1839, לודוויג אדולף זונקה (אביו של לאונרד זונקה) תרגם את המקור לגרמנית בשם "Geschichte der geometrie, hauptsachlich mit bezug auf die neueren methoden". זמן קצר לאחר מכן, בשנת 1841 פרסם  גרסה אנגלית בשם "Two Geometrical Memoirs on the General Properties of Cones of the Second Degree and on the Spherical Conics", והוסיף כמות משמעותית של חומר מקורי.

יאקוב שטיינר הציע את  של מניית מספר חתכי החרוט המשיקים לכל אחת מחמשת חתכי חרוט נתונים וענה עליה באופן שגוי. של פיתח תאוריה של מאפיינים שאפשרה את המנייה הנכונה של חתכי החרוט (ישנן 3,264). הוא קבע מספר משפטים חשובים (כולם נקראים משפטי של). בקינמטיקה, תיאורו של של לתנועה אוקלידית במרחב כ היה מכונן להתפתחות תיאוריות הדינמיקה של גופים קשיחים.

של נבחר כחבר כבוד זר באקדמיה האמריקאית לאמנויות ולמדעים בשנת 1864. בשנת 1865 הוענקה לו מדליית קופלי.

כפי שמתואר בספר "אוצר של הטעיה" (A Treasury of Deception) מאת מייקל פרקהאר (ספרי פינגווין, 2005), בין השנים 1861 ל-1869, של רכש חלק מתוך 27,000 מכתבים מזויפים מהצרפתי . אוצר זה כלל מכתבים מאלכסנדר הגדול לאריסטו, מקלאופטרה ליוליוס קיסר, וממרים המגדלית ללזרוס שקם לתחייה, כולם בצרפתית מזויפת מימי הביניים. בשנת 2004, כתב העת "" פרסם מכתב משנת 1871, "שנתגלה" לאחרונה, שנכתב על ידי ורן-לוקא (מהכלא) לשל, ובו הועברה נקודת מבטו של ורן-לוקא על אירועים אלה, אשר אף הוא היה המצאה.

## הערכה מודרנית של תרומתו
בשנת 1986 פרסם אלכסנדר ג'ונס פרשנות על ספר 7 של ה"אוסף" (Collection) של פאפוס מאלכסנדריה, שאליו התייחס של בהיסטוריה שלו על שיטות גאומטריות. ג'ונס כתב הערות אלה על של, פאפוס ואוקלידס:

שמו של של הוא אחד מתוך 72 השמות החרוטים על מגדל אייפל. האסטרואיד "18510 Chasles" נקרא על שמו.

## מבחר מכתביו

*
* M. Chasles (1837) Aperçu historique sur l'origine et le développement des méthodes en géométrie, originally published by Hayez in Bruxelles, now from archive.org.
* M. Chasles (1841) Two geometrical memoirs on the general properties of cones of the second degree, and other spherical conics, Charles Graves translator, originally published in Dublin, now from Cornell University.
* M. Chasles (1852, 1880) Traité de Géométrie Supérieure, Gauthier-Villars.
* M. Chasles (1865) Traité des sections coniques, Gauthier-Villars, from University of Michigan.


## לקריאה נוספת

* Dauben, Scriba: *Writing the history of mathematics.* Birkhäuser.
* Koppelmann: Article Chasles in *Dictionary of Scientific Biography.* 1970 ff.
* Steven Kleiman: *Chasles’s enumerative theory of conics: a historical introduction.* In: *Studies in algebraic geometry.* Washington, D.C., 1980, Pages;117–138.


## קישורים חיצוניים

* 
* 


* O'Connor, John J.; Robertson, Edmund F., "Michel Chasles", MacTutor History of Mathematics Archive, University of St Andrews


## הערות שוליים

קטגוריה:אישים הקבורים בבית הקברות פר לשז
קטגוריה:סגל אוניברסיטת פריז
קטגוריה:זוכי מדליית קופלי
קטגוריה:בוגרי אקול פוליטקניק
קטגוריה:חברי האקדמיה הצרפתית למדעים
קטגוריה:חברי האקדמיה האמריקאית לאמנויות ולמדעים
קטגוריה:היסטוריונים של המתמטיקה
קטגוריה:חברי האקדמיה המלכותית השוודית למדעים
קטגוריה:חברי האקדמיה הלאומית למדעים של ארצות הברית
קטגוריה:צרפתים שנולדו ב-1793
קטגוריה:צרפתים שנפטרו ב-1880